Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 19441

3. REPÜLŐGÉP FÖLDÖN ÉSZLELT ZAJÁNAK MÉRÉSE 3.1 Meghatározások E szakasz céljaira a következő fogalmak alkalmazandók: Környezeti zaj (Ambient noise). A mikrofon telepítési helynél a légijármű zaj mérése alatt jelenlévő és nem a vizsgált légijárműtől származó akkusztikus zaj. A környezeti zaj a háttérzaj egyik eleme. Háttérzaj (Background noise). A vizsgált légijármű zaját befolyásoló, vagy elfedő, a vizsgált légijárműtől eltérő forrásból eredő a mérő rendszerben jelenlévő kombinált zaj. A háttérzaj jellemző elemei között található (de az nem csak ezekből áll): a mikrofon telepítési helyének környezetéből származó környezeti zaj; a mérő rendszer elemei által keltett termo-elektromos zajok; az analóg szalagos rögzítők keltette mágneses fluxus zajok ("szalag sziszegés"); és digitális átalakítókban a "kvantizálási" hiba okozta 2007/70/II. szám digitalizálási zaj. A háttérzaj egyes elemei a légijármű zaját elfedhetik, mint például a digitalizálási zaj, mások, mint például a környezeti zajok, a mért légijármű zajához plusz energiát kölcsönözhetnek. Széles sávú zaj (Broadband noise). Folytonos frekvencia spektrumú zaj (azaz egy adott tartományon belül minden frekvencián energia van jelen) és amelynek nincs egyetlen kiemelkedő frekvencia eleme sem (azaz hangmagassága). Kalibrációs ellenőrző frekvencia (Calibration check frequency). A hang kalibráló eszköz által keltett szinuszos hangnyomás jel névleges frekvenciája hertzben kifejezve. Kalibráló hangnyomás szint (Calibration sound pressure level). A mérő rendszer teljes akusztikai érzékenységének meghatározására alkalmazott hang kalibrátor rezonátor üregében a referencia körülmények között keltett, decibelben kifejezett hangnyomás szint. A mikrofon rendszer szabadmezős érzékenységi szintje (Free-field sensitivity level of a microphone system). A mikrofon rendszer szabad mezős érzékenységének és az egy volt per pascal referencia érzékenységi szint arányának tízes alapú logaritmusának hússzorosa decibelben. Megjegyzés. - A mikrofon rendszer szabad mezős érzékenysége meghatározható a mikrofont érő zaj esemény (decibel re 20m pascal-ban kifejezett) hangnyomás szintjét kivonva a mikrofon rendszer kimenetén mutatkozó (decibel re 1 V-ben kifejezett) feszültség szintjéből és az eredményhez 93.98 dB-t hozzáadva. A mikrofon rendszer szabadmezős érzékenysége (Free-field sensitivity of a microphone system). Meghatározott frekvenciájú és meghatározott zaj beesési szögű síkban folytonos szinusz hullám esetében a mikrofon rendszer kimeneti feszültsége négyzetgyökének és a mikrofon hiányában a helyén keletkező hangnyomás szint négyzetgyökének hányadosa volt per pascalban. Szint különbség (Level difference). Bármely névleges egyharmad oktáv fél sáv frekvencia esetében bármely szint tartományon mért kimenő jelszint mínusz a hozzá tartozó elektromos bemenő jel szintje decibelben. Szint ingadozás (Level non-linearity). Bármely szint tartomány kinyilvánított egyharmad oktáv névleges közép sáv frekvenciáján mért szint különbség mínusz a hozzá tartozó referencia szint különbség decibelben kifejezve, minden bemenő és kimenő jel ugyanazon referencia mennyiségre vonatkoztatva. Szint tartomány (Level range). A mérőrendszerben a zajnyomás jelek mérésére és egyharmad oktávsávos elemzésére biztosított kezelő szervek beállítása által meghatározott üzemelési tartomány decibelben kifejezve. Bármely adott szint tartományhoz kapcsolódó felső határt a legközelebbi egész számú decibelre kell kerekíteni. Lineáris működési tartomány (Linear operating range). Kinyilvánított szinttartományra és frekvenciára, a teljes mérőrendszer (a mikrofon kivételével, de a mikrofon előerősítőt és minden egyéb, a mikrofon rendszer részének tekintett jel szabályozó elemet felölelő) bemeneténél alkalmazott állandó szinuszos elektromos jelek szintjeinek alsó határtól egy felső határig terjedő tartománya decibelben kifejezve, amelyben a szint ingadozás az előírt tűréshatáron belül van. Megjegyzés. - nem szükséges, hogy a mikrofon csatlakoztató kábeleket szabad téren elrendezett formában vegyék figyelembe. Mérő rendszer (Measurement system). A hangnyomás szint mérésére használt készülékek kombinációja, beleértve a hangkalibrátorokat, szélárnyékolókat, mikrofon rendszereket, a jel rőgzítő és szabályozó eszközöket és az egyharmad-sávos oktávtartomány elemző rendszert. 2007/70/II. szám Megjegyzés. - A gyakorlatban alkalmazott rendszerek számos mikrofon rendszert foglalhatnak magukba és a tőlük származó kimenő jeleket többcsatornás rögzítő/elemző készülék egyidejűleg rögzíti megfelelő jel kiegyenlítők bevonásával. E szakasz céljaira, minden egyes teljes mérő csatornát olyan mérőrendszernek tekintünk, amelyekre a követelmények vonatkoznak. Mikrofon rendszer (Microphone system). A mérőrendszer elemei, amelyek a bemenő hangnyomás jelre válaszként elektromos kimenő jelet keltenek és amelyek rendszerint mikrofont, előerősítőt, hosszabbító kábeleket és szükség szerint egyéb eszközöket foglalnak magukba. Referencia irány (Reference direction). A mikrofon gyártója által 0o-os hang beesési szöghöz viszonyítva meghatározott hang beesési irány (szög) fokban kifejezve, amelyre vonatkozóan a mikrofon rendszer szabadmezős érzékenységi szintje az előírt tűréshatárokon belül van. Referencia szintkülönbség (Reference level difference). Kinyilvánított frekvenciára, a kalibrálási hangnyomás szintnek megfelelő, adott elektromos bemenő jelre mért szintkülönbség decibelben kifejezve, szükség szerint a szint tartományra helyesbítve. Referencia szinttartomány (Reference level range). A mérőrendszer akusztikai érzékenysége meghatározásának kalibrációs hangnyomás szintet felölelő szint tartománya decibelben kifejezve. Hang beesési szög (sound incidence angle). A mikrofon membrán közepétől a hangforrásig tartó vonal és a mikrofon elsődleges tengelye (ahogyan azt az IEC 61094-31 és az IEC 61094-42 és mindenkori helyesbítéseik meghatározzák) közötti szög fokban kifejezve. Megjegyzés. - A 0o beesési szögű hang esetében beszélünk arról, hogy a hang vétele a mikrofonnál "normál (merőleges) beesési szögű"; 90o beesési szögű hang esetében a hangról azt mondjuk, hogy a hang vétele "érintőleges beesési szögű". Idő átlagos sáv hangnyomás szint (Time-average band sound pressure level). Kinyilvánított időtartam alatt és egy meghatározott egyharmad oktávsávban a pillanatnyi hangnyomás időközepes eltérés négyzetének a 20 mPa referencia hangnyomás szint négyzetéhez viszonyított aránya tízes alapú logaritmusának tízszerese decibelben kifejezve. Szélárnyékoló beviteli veszteség (Windscreen insertion loss). Kinyilvánított névleges egyharmad oktávsáv közép tartomány frekvencia mellett és a beviteli mikrofonnál, kinyilvánított hang beesési szöggel és leszerelt szélvédővel jelzett hangnyomás szint mínusz a felépített szélvédő esetén jelzett hangnyomás szint különbsége decibelben kifejezve. 1 IEC 61094-3; 1995 "Measurement microphones (mérő mikrofonok címet viselő) - 3. Rész; laboratóriumi minőséget képviselő mikrofonok reciprocitás módszerű szabadmezős kalibrálásának elsődleges módszere" ("Measurement microphones -- Part 3; Primary method for free-field calibration of laboratory standard microphones by the reciprocity technique"). Ez az IEC kiadvány beszerezhető a következő címről: Central Office of the International Electrotechnical Commission, 3 rue de Varembé, Geneva, Switzerland. 2 IEC 61094-4; 1995 "Measurement microphones (mérő mikrofonok címet viselő) - 4. Rész; Munka minőséget képviselő mikrofonok jellemzői" ("Measurement microphones - Part 4: Specifications for working standard microphones". Ez az IEC kiadvány beszerezhető a következő címről: Central Office of the International Electrotechnical Commission, 3 rue de Varembé, Geneva, Switzerland. 2007/70/II. szám 3.2 Referencia környezeti feltételek A mérőrendszer teljesítőképességét az alábbi környezeti állapotok között kell meghatározni: - levegőhőmérséklet 23°C - statikus légnyomás 101.325 kPa - relatív páratartalom 50% 3.3 Általános rész Megjegyzés. - Az eme szakasz előírásait teljesítő műszerezettséget alkalmazó légijármű zajmérések egyharmad oktávsávokban adják meg az egyes mérőhelyeken az idő függvényében észlelt zajszintet a Ténylegesen Észlelt Zajszint 4. Szakaszban leírtak szerinti kiszámításához. 3.3.1 A mérőrendszer a bizonyítványt kiadó hatóság által jóváhagyott eszközökből álljon és legyen egyenértékű a következőkkel:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes